ძველი გალავანი

ძველი გალავანი — ციხესიმაგრე თელავში მდებარეობს იმ ხაზის უკიდურეს დასავლეთ ნაწილში, რომელზედაც განლაგებულია ბატონის ციხე,ვახვახიშვილების ციხე და ყორჩიბაშიშვლების ციხე. თელავის ციხეებიდან იგი ყველაზე ადრეულია. 

ციხეს გრძელი ფორმა ჰქონია და სქელი და მაღალი კედლებით ყოფილა შემორაგული. თვით კედლები შემაგრებულია კონუსური კონტრფორსებით. ციხის აგება დაკავშირებულია კახეთ-ჰერეთის პირველ აღორძინებასთან X-XI საუკუნეების მიჯნაზე. ტრადიცია მას კვირიკე დიდის საქმიანობას უკავშირებს. 

 ლიტერატურა 
 ზაქარაია პ. სამშობლოს გუშაგები, თბ., 1965
 ზაქარაია პ. საქართველოს ძველი ციხესიმაგრეები, თბ., 1988
 ზაქარაია პ. საქართველოს საერო ხუროთმოძღვრების ნიმუშები, თბ., 1960
 რჩეულიშვილი ლ. თელავი, თბ., 1963

კატეგორია:თელავის მუნიციპალიტეტის ციხესიმაგრეები